Արտահերթ խորհրդարանական ընտրություններ մենք կարող ենք ունենալ խորհրդարանի մեծամասնության ցանկությամբ, ինչպես նաեւ վարչապետի հրաժարականի դեպքում: Եթե ընդունենք, որ Նիկոլ Փաշինյանը մեծամասնություն չունի եւ խորհրդարանի հետ աշխատանքներում հույսը դրել է կոնսենսուսի վրա, պետք է ենթադրել, որ կոնսենսուս առաջանալու դեպքում խորհրդարանը շտապելու տեղ չի ունենա: Իսկ դա նշանակում է, որ երկիրն արտահերթ խորհրդարանական ընտրությունների տանելու գործում վճռորոշ է լինելու վարչապետի դերակատարությունը՝ հրաժարականը: